CELEX: 32012D0752
Language: lt
Date: 1354579200000
Title: 2012/752/ES: 2012 m. gruodžio 4 d. Komisijos įgyvendinimo sprendimas, kuriuo buvusiosios Jugoslavijos Respublikos Makedonijos laboratorijai suteikiamas leidimas vykdyti pasiutligės vakcinų veiksmingumo kontrolės serologinius tyrimus (pranešta dokumentu Nr. C(2012) 8757)  Tekstas svarbus EEE

6.12.2012   
            
            
               LT
            
            
               Europos Sąjungos oficialusis leidinys
            
            
               L 334/47
            
         KOMISIJOS ĮGYVENDINIMO SPRENDIMAS
   2012 m. gruodžio 4 d.
   kuriuo buvusiosios Jugoslavijos Respublikos Makedonijos laboratorijai suteikiamas leidimas vykdyti pasiutligės vakcinų veiksmingumo kontrolės serologinius tyrimus
   (pranešta dokumentu Nr. C(2012) 8757)
   (Tekstas svarbus EEE)
   (2012/752/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB Agence française de sécurité sanitaire des aliments (toliau – AFSSA) Nansyje, Prancūzijoje (nuo 2010 m. liepos 1 d. jos pavadinimas pakeistas į Agence nationale de sécurité sanitaire de l’alimentation, de l’environnement et du travail, ANSES) paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą;
            
         
               (2)
            
            
               minėtu sprendimu taip pat nustatoma, kad ANSES tikslas – dokumentais patvirtinti trečiųjų šalių laboratorijų, kurios pateikė prašymą vykdyti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               buvusiosios Jugoslavijos Respublikos Makedonijos kompetentinga institucija pateikė prašymą suteikti leidimą šios trečiosios šalies Veterinarijos instituto pasiutligės tyrimų laboratorijai vykdyti minėtus serologinius tyrimus. Šis prašymas grindžiamas palankia 2012 m. rugsėjo 3 d. ANSES ataskaita dėl šios laboratorijos vertinimo;
            
         
               (4)
            
            
               todėl šiai laboratorijai turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (5)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi nurodytai laboratorijai suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               Laboratory for rabies of the Veterinary Institute
            
         
               Faculty of Veterinary Medicine
            
         
               Lazar Pop-Trajkov 5-7
            
         
               1000 Skopje
            
         
               buvusioji Jugoslavijos Respublika Makedonija
            
         2 straipsnis
   Šis sprendimas taikomas nuo 2013 m. sausio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2012 m. gruodžio 4 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 79, 2000 3 30, p. 40.